Исабел Мигел
Очакването

Превод от испански: Рада Панчовска, —

chitanka.info

Една жена се съзерцава в очакването си:

носи отвътре спокойствието на пустотата.

Сърцето й,

изтощено от откази,

се предава.

Оставяше си душата в притеснения

и, в конфликт между разум и чувства,

погуби достойнството си.

Сега изчаква,

с победена илюзия в погледа си,

той да се върне при домашното огнище,

прахосан в ласки,

белязан с отдаването на друго тяло.

Очаква,

знаеща всичко,

едно съмнително обичам те…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.